**ZIUA INTERNATIONALA A NONVIOLENTEI**

* **activitate in cadrul campaniei R.E.S.P.E.C.T -**

,,Ziua Internaţională a nonviolenţei în școli’’ se celebrează pe data de 30 ianuarie. Elevii de azi sunt din ce în ce mai expuşi efectului ,,bullying”.  „Scopul acestei zile este promovarea ideii de educare a copiilor în armonie, solidaritate şi respect pentru drepturile omului, nonviolenţă şi pace. Cadrele didactice au transmis elevilor că Ziua internaţională a nonviolenţei în şcoli este sărbătorită pe 30 ianuarie, însă mesajul ei trebuie să dureze şi să se manifeste în fiecare zi. Totodată, aceştia au mai specificat că toate formele agresiunii în şcoli, de la îmbrânceli şi jigniri, vulgarităţi, intimidări fizice şi verbale, trebuie să dispară, iar toate relaţiile elev-elev, elev-profesor, elev-părinte trebuie să se dezvolte pe bază de armonie şi toleranţă continuă. Având ca grup ţintă elevii claselor V-VI acţiunea a inclus activităţi de expunere a unor noţiuni generale despre violenţă şi colaje cu mesaje împotriva violenţei. Printre obiectivele urmărite s-au numărat dezvoltarea sensibilităţii elevului, a capacităţii de comunicare şi de integrare în colectiv şi combaterea violenţei şi agresivităţii". Profesorii coordonatori Pohoață Manuela, Ciobîcă Alina, Ilisei Vasilica și Ciuc Monica îi felicită pe elevi pentru implicare !

FII BUN ORI DE CATE ORI ESTE POSIBIL ! INTOTDEAUNA ESTE POSIBL !









